Γιώργος Στάσσης

Ο Γιώργος Στάσσης (Αθήνα, 1974) είναι Έλληνας μηχανικός και επιχειρηματικό στέλεχος, γνωστός για τη συμβολή του στον ενεργειακό τομέα, ο οποίος από το 2019 κατέχει τη θέση του Προέδρου και Διευθύνοντος Συμβούλου της Δημόσιας Επιχείρησης Ηλεκτρισμού (ΔΕΗ).

 Εκπαίδευση και καριέρα 
Είναι απόφοιτος Πολιτικός Μηχανικός και κάτοχος μεταπτυχιακού τίτλου (Construction Management) από το Kingston University. Έχει επίσης παρακολουθήσει προγράμματα σε κορυφαία πανεπιστήμια όπως το Harvard Business School.https://www.thetotalbusiness.com/2025/02/03/__trashed

Από το 2001 έως και το 2006 εργάστηκε στην Tellas Telecommunications S.A., ως μέλος της Διοικητικής Ομάδας και ως Executive Director of Strategic Projects and Procurement.

Διετέλεσε Διευθύνων Σύμβουλος της Enel Romania (2016–2019), και προηγουμένως επικεφαλής της Enel Green Power για τη Νοτιοανατολική Ευρώπη και τη Μέση Ανατολή, με ευθύνη για χώρες όπως η Ελλάδα, η Ρουμανία, η Τουρκία και η Αίγυπτος.https://ypodomes.com/o-giorgos-stassis-proin-ceo-tis-enel-romania-o-neos-epikefalis-tis-dei

Κατέχει επίσης τη θέση του αντιπροέδρου του ΔΣ του Συλλόγου Ξένων Επενδυτών (Foreign Investments Council) στη Ρουμανία, είναι πρόεδρος της Επιτροπής Ενέργειας της Συνομοσπονδίας για την Ανάπτυξη της Ρουμανίας (Coalition for Romania's Development), ενώ παράλληλα συμμετέχει στο ΔΣ του ACUE (Association of Utilities), στο Board of Trustees του Αspen Institute Romania, και στο ΔΣ του Κέντρου Ενέργειας Ρουμανίας (CRE). Επίσης, έχει διατελέσει μέλος του ΔΣ της Ελληνικής Εταιρείας Αιολικής Ενέργειας (ΕΛΕΤΑΕΝ), μέλος της Eπιτροπής Ενέργειας του Ελληνοαμερικανικού Επιμελητηρίου, και πρόεδρος της Επιτροπής Ενέργειας του G20Y.

 Θητεία στη ΔΕΗ 
Κατά τη διάρκεια της θητείας του, η ΔΕΗ έχει προχωρήσει σε ευρύ πρόγραμμα εκσυγχρονισμού και "πράσινου" μετασχηματισμού. Πραγματοποιήθηκαν επενδύσεις άνω των 7 δισεκατομμυρίων ευρώ, κυρίως σε Ανανεώσιμες Πηγές Ενέργειας και ψηφιακές υποδομές.https://www.parapolitika.gr/business/article/1536647/giorgos-stassis-i-dei-me-ependuseis-10-dis-ginetai-protathlitis-powertech

Το 2025, ανακοινώθηκε επενδυτικό σχέδιο ύψους 5,8 δισ. ευρώ για τη Δυτική Μακεδονία, με δυνατότητα επέκτασης έως τα 12 δισ. ευρώ, το οποίο προβλέπει τη δημιουργία περίπου 20.000 θέσεων εργασίας.https://www.capital.gr/epixeiriseis/3910498/g-stassis-ependutiko-plano-mamouth-ano-ton-5-dis-euro-tis-dei-sti-d-makedonia-k-mitsotakis-oramatiko-kai-filodoxo-to-sxedio

Ο Στάσσης έχει εκφραστεί υπέρ της ενίσχυσης της διατλαντικής συνεργασίας στον ενεργειακό τομέα και έχει συμμετάσχει σε σχετικές εκδηλώσεις όπως το συνέδριο "Geopolitics Connectivity and Energy Security - An Athens Conversation" που διοργανώθηκε από το German Marshall Fund.https://www.mononews.gr/business/giorgos-stassis-10-dis-ependyseis-stin-3etia-anagki-i-synergasia-evropis-ipa

Η ΔΕΗ, υπό την διεύθυνση του Γ. Στάσση, έχει χαρακτηριστεί από καινοτομία, διορατικότητα όπως και από αποτελεσματικότητα, συμβάλλοντας στον ευρύ μετασχηματισμό της σε έναν ανταγωνιστικό και βιώσιμο ενεργειακό παράγοντα,https://www.iapopsi.gr/giorgos-stassis-kataktitis-koryfon-kai-metr-stin-apotelesmatikotita με δεδομένο ότι η ΔΕΗ ως εταιρεία ήταν προς πλήρη χρεοκοπία ήδη το 2019.

 Προσωπική ζωή 
Ζει μόνιμα στην Αθήνα, είναι παντρεμένος και έχει δύο παιδιά.https://businessvoice.gr/news/571604/poios-einai-o-giorgos-stassis-poy-analamvanei-tin-ilektriki-karekla-tis-dei/

 Παραπομπές 

 Εξωτερικοί σύνδεσμοι 
 Βιογραφικό σημείωμα

Κατηγορία:Έλληνες επιχειρηματίες